
1. CHARAKTERISTIKA PREDMETU

Pracovné vyučovanie na primárnom stupni vzdelávania je zamerané na široké spektrum pracovných činností a technológií založených na tvorivej tímovej spolupráci. Technickým vzdelávaním sú žiaci vedení k získaniu základných užívateľských zručností v rôznych oblastiach ľudskej činnosti. Vzdelávací obsah predmetu pracovné vyučovanie prispieva k vytváraniu životnej a profesijnej orientácie žiakov. Predmet je zameraný na rozvoj praktických pracovných zručností a doplňuje celé základné vzdelávanie o dôležitú zložku nevyhnutnú pre uplatnenie človeka v ďalšom živote a v spoločnosti.

2. [bookmark: page2]CIELE PREDMETU
Žiaci
· rozlíšia rôzne prírodné a technické materiály a ich význam pre človeka,
· pochopia techniku ako nástroj na riešenie problémov reálneho života,
· spoznajú základné vlastnosti materiálov a možnosti ich použitia v praxi,
· získajú poznatky o pracovných činnostiach vo vybraných povolaniach a profesiách,
· spoznajú ľudové tradície, remeslá a zhotovia tradičné produkty,
· upevnia svoje kladné morálne a vôľové vlastnosti pri riešení technických problémov,
· pracujú a riadia pracovnú činnosť v tíme,
· narábajú s jednoduchým náradím na opracovanie materiálov bezpečne a dodržiavajú
hygienu práce,
· navrhujú vlastnú predstavu pri konštruovaní jednoduchých statických a pohyblivých
modelov,
· poznajú zásady stolovania a prípravy jednoduchých pokrmov.

3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

3. ročník 
Človek a práca  
Učenie, povolanie, práca; význam učenia sa k príprave na budúce povolanie, BOZP, hygiena, pracovný a organizačný poriadok, výrobné zariadenie, stavba

Tvorivé využitie technických materiálov 
Odpadový prírodný a technický materiál, vlastnosti a druhotné využitie odpadového materiálu, triedenie odpadu, výrobky: z téglikov, zo škatuliek, z drôtu, a pod. papier a kartón, vlastnosti a použitie, základné suroviny, na výrobu papiera, priestorové a kruhové vystrihovačky, origami, obaly na knihy, textil, vlastnosti textilu, základné stehy (predný, zadný), údaje na visačkách textilných materiálov,  výrobky: záložka do knihy, obrúsok, gombíkový panáčik a pod.

Základy konštruovania 	
Technika v doprave, preprava tovaru, význam a využitie dopravných prostriedkov, dopravné prostriedky v okolí, bezpečnosť v doprave, výrobky: dopravné objekty zo stavebníc, bicykel, pravidlá a bezpečnosť jazdy na bicykli, správne vybavenie bicykla, kontrola bicykla pred jazdou, údržba bicykla bezpečná mobilita.

Stravovanie a príprava pokrmov 
Kuchyňa, jej hlavné časti a ich rozloženie náradie, spotrebiče v kuchyni a ich význam, základné bezpečnostné a hygienické pravidlá nákup potravín, cenová kalkulácia nákupu, (ne)výhody nákupu na trhoviskách a v supermarketoch, obalové materiály, identifikačné údaje pre spotrebiteľa, skladovanie potravín (miesto skladovania, dĺžka skladovania, záručná doba potravín), jednoduché pokrmy (nátierky,  šaláty, stolovanie, pravidlá stolovania)

Ľudové tradície a remeslá 	
Ľudové tradície a remeslá v regióne, remeselnícka dielňa, múzeum, skanzen, výrobky: veľkonočné ozdoby a doplnky, ozdoba z drôtu, tkáčsky výrobok, ľudová výšivka a iné

Žiak na konci 3. ročníka základnej školy vie/dokáže:
· zdôvodniť význam práce pre človeka,
· vysvetliť  význam učenia sa k príprave na budúce povolanie,
· informovať o rôznych povolaniach z okolia, v ktorom žijú,
· uviesť klady a zápory vplyvu techniky na prácu človeka,
· zhotoviť   výrobok z odpadového, prírodného alebo technického materiálu,
· zdôvodniť      využitie odpadových, materiálov, vyhodnotiť druhy odpadu z domácnosti,
· uviesť možnosti druhotného využitia  odpadového materiálu,
· preskúmať vlastnosti odpadových materiálov,
· preskúmať vlastnosti papiera,  zhodnotiť využitie papiera v praxi, zhotoviť výrobok z papiera a kartónu,
· šiť základné stehy, preskúmať vlastnosti  textilných materiálov, zhotoviť výrobok z textilu
· vysvetliť úlohu dopravných prostriedkov a zdvižných zariadení, zhotoviť modely
· diskutovať o bezpečnosti v doprave a na stavbe,
· určiť základné časti bicykla, urobiť elementárnu údržbu bicykla,
· zdôvodniť správne rozloženie kuchynského náradia a spotrebičov,
· vysvetliť bezpečné používanie kuchynského náradia a spotrebičov, prezentovať pravidlá zaobchádzania s horúcimi predmetmi, vysvetliť pravidlá hygieny v  kuchyni,
· odhadnúť cenu plánovaného nákupu, zdôvodniť význam správneho skladovania potravín,
· vytvoriť tabuľku s údajmi o dĺžke skladovania potravín,
· pripraviť jednoduchý pokrm, prezentovať zásady správneho stolovania, upraviť stôl pred stolovaním
· opísať tradície a remeslá v regiónoch, vymenovať regionálne  ľudové remeslá,
· zhotoviť jednoduché výrobky súvisiace s ľudovými tradíciami

4.ročník
Človek a práca
Technické vynálezy a ich vplyv na výber povolania budúcnosti v súvislosti s novými vynálezmi pracovné príležitosti v regióne, najžiadanejšie povolania.

Technické materiály
Technické materiály (papier, textil, drevo,...), vlastnosti technických materiálov, výrobky: z papiera, textilu, dreva alebo ich vzájomná kombinácia výroba papiera, základné suroviny na výrobu papiera, priesvitnosť, priehľadnosť, krčivosť, nasiakavosť, pevnosť a pod. výrobky: priestorové vystrihovačky, masky z papiera, orgiami, koláž, priestorové výrobky z kartónu textil – vlastnosti textilu, nasiakavosť, farebná kombinovateľnosť a pod., údržba textilu stehy (krížikový, stonkový, a iné) výrobok podľa strihu oprava odevu (spínadlá, gombíky, ozdobné záplaty) výrobky: vrecúško, puzdro, odev pre bábiku a pod. dreviny (stromy – ihličnaté, listnaté), kríky, vlastnosti drevín, drevené predmety, poškodené dreviny ohýbanie, oddeľovanie, spájanie a úprava povrchu dreva, výrobky: zvieratká, postavy, príbytky, kŕmidla a pod.

Základy konštruovania
Konštrukcie okolo nás a ich spoločenský význam, výrobky: obydlia, mosty, pohyblivé detaily strojov, vrtuľka, šarkan..., stavebnice, alebo rôzny technický materiál (papier, kartón, lepenka, koženka, plasty, drôtiky, drevo) za použitia dostupných nástrojov a náradí, elektrická energia, zdroje (obnoviteľné a neobnoviteľné) a ich vplyv na životné prostredie, výroba elektrickej energie, význam a šetrenie, bezpečné zaobchádzanie s elektrickými zariadeniami, elektrický prúd, elektrický obvod, zdroj, spotrebič, výrobky: hračka (lampión, betlehem...) s využitím jednoduchého elektrického obvodu - žiarovka E 10, tenký vodič, spínač, batéria 4,5 V

Príprava pokrmov
Stôl na slávnostnú príležitosť, pokrmy na oslavu (napr. nepečená ovocno- smotanová torta, ovocná šťava)vhodné pokrmy na kúpalisko, výlet, kultúra stolovania na Slovensku a vo svete

Ľudové tradície a remeslá
Ľudové tradície (napr. na sv. Mikuláša,     Luciu), ľudové remeslá (napr. tkáčstvo výšivkárstvo, hrnčiarstvo), výrobky: mikulášsky darček, tkáčsky, výrobok, ľudová výšivka a iné

Žiak na konci 4. ročníka základnej školy vie/dokáže:
· uviesť príklady technických vynálezov,
· vyhľadať informácie o pracovných možnostiach vo svojom regióne, zrealizovať jednoduchý projekt
· uviesť základné vlastnosti vybraných druhov technických materiálov,
· zhotoviť ľubovoľný výrobok z technického materiálu,
· uviesť základné suroviny na výrobu papiera,
· preskúmať ďalšie vlastnosti papiera,
· zhotoviť výrobok podľa návodu s požadovanou presnosťou,
· vyšiť ozdobné stehy,
· uviesť zásady starostlivosti o textil,
· zhotoviť výrobok z textilu,
· preskúmať vlastnosti textilných materiálov,
· uviesť rozdiel medzi kríkmi a stromami,
· zistiť výskyt stromov v okolí,
· navrhnúť projekt ošetrenia poškodených stromov,
· zhotoviť výrobok z dreva
· zhotoviť konštrukcie zo stavebníc alebo zo škatúľ,
· opísať konštrukcie stavieb vo svojom okolí,
· prezentovať zásady bezpečnej práce s elektrickými zariadeniami,
· vysvetliť význam šetrenia elektrickou energiou,
· zhotoviť výrobky s využitím zapojenia jednoduchého elektrického obvodu,
· porovnať komunikáciu na diaľku v minulosti a v súčasnosti, napísať správu prostredníctvom SMS alebo cez e-mail,
· vysvetliť výhody a nevýhody moderných komunikačných prostriedkov,
· vypracovať jednoduchý projekt o ochrane životného prostredia.
· navrhnúť úpravu stola na slávnostnú príležitosť,
· vytvoriť menu na slávnostnú príležitosť,
· uviesť príklady vhodných potravín na špecifické udalosti,
· pripraviť        jednoduché pohostenie
· navrhnúť ozdoby a doplnky súvisiace s ľudovými  tradíciami, vytvoriť ozdoby a doplnky,
· vymenovať ľudové  remeslá,
· zhotoviť produkty súvisiace s ľudovými remeslami

4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť (IDG).

5. METÓDY A FORMY PRÁCE – STRATÉGIE VYUČOVANIA

Jednou    zo    základných    otázok    rozvíjania    osobnosti    učebnou    činnosťou a zefektívňovania učenia prostredníctvom motivácie je otázka, čo a ako robiť, aby sa vonkajšie stimuly zvnútornili tak, aby sa stali súčasťou vnútorných psychických potrieb žiaka, aby sa učiteľ stal pomocníkom, organizátorom, usmerňovateľom učenia sa a rozvíjania osobnosti žiaka, a aby prvý a základný impulz aktivity vychádzal od žiaka.
Metódy
Brainstorming ( burza dobrých nápadov ) - kladie dôraz na čo najrýchlejšie zhromaždenie nápadov, námetov, informácií. Cieľom je vyprodukovať čo najviac myšlienok v minimálnom čase. Brainstorming je prínosný v začiatočných fázach preberania  jednotlivých  tém,  keď učiteľ potrebuje v krátkom čase zistiť, aké poznatky žiaci o daných skutočnostiach  majú, prípadne aké informácie im chýbajú. Získané informácie môžu byť východiskom pre ďalšiu prácu učiteľa.
Zážitkové metódy – vytváranie zážitku, emocionálne prežívanie skutočnej situácie na vlastnej koži.
Formy
Skupinové a kooperatívne vyučovanie je  charakteristické rozdelením žiakov do skupín podľa rôznych hľadísk- záujmu, druhu činnosti, náročnosti úloh ap. Učiteľ vystupuje prevažne ako organizátor činností skupín a ako organizátor vecných podmienok učenia sa žiakov. Žiaci sú združení v skupinách rôznej veľkosti, v ktorých si osvojujú učivo a navzájom spolupracujú pri riešení učebných problémov (úloh). Pritom tvoria jednotku v sociálnom zmysle, majú vlastné vedenie, spoločnú činnosť a vlastnú kontrolu tejto činnosti. Obsah sa v rôznej miere prispôsobuje činnosti skupín, zachováva väčšinou predmetový systém, ale podľa potreby sa mení, ak to vyžaduje charakter práce skupiny. Rozmiestnenie žiakov pri vyučovaní zodpovedá vytváraným skupinám. Doterajšie obvyklé frontálne rozmiestnenie sa ruší.

Kooperatívne vyučovanie je skupinovým vyučovaním, v ktorom sú zdôrazňované sociálne aspekty. Nejde iba o skvalitnenie tradičných postupov a foriem školskej práce, ktoré súvisia s cieľmi týkajúcimi sa oblastí vedomostí a zručností. Do popredia sa dostávajú sociálne – komunikačné kompetencie, celoživotné pravidlá (aktívne počúvanie, dôvera, pravdivosť, úcta, maximálne osobné nasadenie – výkon), súťaživosť je nahradzovaná spoluprácou. Spolupráca je pri dosahovaní cieľov najdôležitejšia. Výsledky jednotlivca sú podporované činnosťou celej skupiny a celá skupina profituje z práce svojich členov. Základnými pojmami kooperatívneho vyučovania sú – zdieľanie, spolupráca, podpora.
V rámci tematického učebného plánu môže učiteľ edukačné témy zaraďovať do vyučovania v poradí ako aj v časovom rozpätí podľa vlastného uváženia.

    Motivačné metódy:	motivačné rozprávanie, motivačný rozhovor, motivačný problém, motivačná demonštrácia

    Expozičné metódy:		rozprávanie, opis, vysvetľovanie

    Demonštračné metódy: 	pozorovanie, manipulácia s predmetmi, demonštračný experiment

    Aktivizujúce metódy: 	diskusia, situačná metóda, didaktické hry, kooperatívne vyučovanie, žiacky experiment

    Fixačné metódy: 		opakovanie, precvičovanie

6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 
Pri hodnotení sa prihliada na úroveň osvojenia pracovných zručností a návykov, samostatnosť, tvorivosť, dodržiavanie pracovných postupov a zásad bezpečnosti pri práci, ako aj na individuálny pokrok žiaka. Hodnotenie  má  v prvom rade  funkciu pozitívne  motivovať žiaka a usmerniť jeho osobnostný vývoj.

7. UČEBNÉ ZDROJE
Odporúčané:
KOŽUCHOVÁ, M. a kol.: Elektronická učebnica didaktika technickej výchovy /online/ Rastislav Geschwandtner: Pracovné vyučovanie pre 3. ročník ZŠ, RAABE, 2015
Rastislav Geschwandtner, Kristína Kissová: Pracovné vyučovanie pre 4. ročník ZŠ, RAABE,
2016
· encyklopédie
· odborné časopisy
· internet

